Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 15.12.2015

 

S p r á v a

z kontroly hospodárenia rozpočtovej organizácie 
Základná škola Kalinčiakova 12
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Martin Böhm                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
pracovník ÚMK	                                                     posúdenia

Na rokovanie prizvať :
------------------------------

Dušan Noga
riaditeľ ZŠ                 

December 2015

Návrh uznesenia	

Miestne zastupiteľstvo  

schvaľuje  

Správu z kontroly  hospodárenia rozpočtovej organizácie Základná škola  
Kalinčiakova 12

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na II. polrok 2014, schváleného  Miestnym zastupiteľstvom MČ B-NM  uznesením     č.22/04 dňa 03.06.2014 a v súlade so Zásadami kontrolnej činnosti samosprávy       MČ B-NM, miestny kontrolór s pracovníkmi útvaru kontroly vykonal kontrolu   hospodárenia rozpočtovej organizácie Základná škola na  Kalinčiakovej ul. č.12. Cieľom kontroly bolo preveriť finančné hospodárenie kontrolovanej organizácie za roky 2012 a 2013, so zameraním na príjmovú a výdavkovú časť rozpočtových prostriedkov, vrátane kontroly čerpania poskytnutých dotácií a použitia finančných darov v súlade s platnými právnymi predpismi, metodickými pokynmi a vnútornými normami podľa jednotlivých hospodárskych stredísk /HS/. 

S p r á v a
z kontroly hospodárenia rozpočtovej organizácie 
Základná škola Kalinčiakova 12 
___________________________________________________________________

	Miestny kontrolór mestskej časti Bratislava - Nové Mesto s pracovníkmi útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na II. polrok 2014, schváleného uznesením MZ MČ B-NM č. 22/04 dňa 3.6.2014 a v súlade so Zásadami kontrolnej činnosti samosprávy MČ B-NM, kontrolu hospodárenia rozpočtovej organizácie Základná škola  na  Kalinčiakovej ul. č. 12.  

	Cieľom kontroly bolo preveriť finančné hospodárenie kontrolovanej organizácie za roky 2012 a 2013, so zameraním na príjmovú a výdavkovú časť rozpočtových prostriedkov, vrátane kontroly čerpania poskytnutých dotácií a použitia finančných darov v súlade s platnými právnymi predpismi, metodickými pokynmi        a vnútornými normami podľa jednotlivých hospodárskych stredísk /HS/. 
                                                                                                     
	Program kontroly bol zameraný na :

1. HS Základná škola
2. HS Školský klub detí pri ZŠ
3. HS Školská jedáleň 

	Stav na úseku činnosti kontrolovaného subjektu bol zisťovaný nepriamou kontrolou, t.j. štúdiom predložených dokladov súvisiacich s predmetom kontroly. 	Porovnaním zisteného skutočného stavu so stavom požadovaným bolo preukázané, že kontrolované činnosti v jednotlivých HS boli zabezpečované nasledovne:

k bodu 1/

	Školská správa Bratislava III. podľa § 5 ods.1 zákona SNR č.542/1990 Zb.          o štátnej správe v školstve a školskej samospráve vydala pod č.755/1995 zo dňa 21.12.1995 zriaďovaciu listinu, ktorou zriadila s účinnosťou od 1.1.1996 Základnú školu na Kalinčiakovej ul., ako rozpočtovú organizáciu s právnou subjektivitou.  Zákonom č.416/2001 Z.z., o prechode niektorých pôsobností z orgánov štátnej správy na obce, prešla s účinnosťou od 1.7.2002 zriaďovateľská funkcia Základnej školy Kalinčiakova na MČ B-NM. 
	Na Základnej škole, ktorá ako jediná v našej mestskej časti nemá priradenú materskú školu, sú triedy s rozšíreným vyučovaním športovej prípravy so zameraním na ľadový hokej, futbal a všeobecnú športovú prípravu. Školský vzdelávací program je zameraný na podporu výkonnostného športu (ľadový hokej a futbal) a všeobecne - pohybových činností (hádzaná a volejbal). Škola spolupracuje s rôznymi športovými klubmi, zväzmi a organizáciami (napr. ŠK Slovan Bratislava, HC Slovan Bratislava, Slovenský zväz ľadového hokeja, Slovenská asociácia športu na školách a i.). 
	Počas roka 2012 sa stav žiakov výrazne menil. V januári 2012 školu navštevovalo 262 žiakov, k septembru 2012 poklesol počet o 20 žiakov a koncom decembra 2012 bolo zapísaných 260 žiakov. V januári 2013 bol stav žiakov 274,       k septembru klesol počet na 238 žiakov a koncom decembra 2013 bolo zapísaných 300 žiakov.
	Postavenie a pôsobnosť školy, jej riadenie a organizáciu, ako aj práva              a povinnosti zodpovedných pracovníkov, rozsah právomoci, či vnútorné a vonkajšie vzťahy ZŠ upravuje základná interná organizačná norma - Organizačný poriadok školy, vydaný v súlade so všeobecne záväznými právnymi predpismi, po aktualizácii s účinnosťou od 1.9.2011. 
	Nakladanie a hospodárenie rozpočtovej organizácie s finančnými prostriedkami upravuje zákon č.523/2004 Z.z. o rozpočtových pravidlách verejnej správy a o zmene a doplnení niektorých zákonov. Kontrolovaná organizácia              v hodnotenom období hospodárila s rozpočtovými prostriedkami a prostriedkami prijatými od iných subjektov. Pri zostavovaní rozpočtu príjmovej a výdavkovej časti sa riadila záväznými ukazovateľmi určenými zriaďovateľom. Rozpočet organizácie na rok 2012 a 2013 bol zostavený podľa platnej rozpočtovej klasifikácie v členení na  jednotlivé hospodárske strediská. Jeho úpravy boli vykonané na základe vydaných rozpočtových opatrení starostu MČ B-NM. Preverovaný subjekt účtuje v sústave podvojného účtovníctva podľa opatrenia MF SR č. MF/16786/2007-31 z 8.8.2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové a príspevkové organizácie, štátne fondy, obce a VÚC v znení neskorších zmien a predpisov. V zmysle zákona č.431/2002 Z.z. o účtovníctve          v znení neskorších predpisov /n.p./ a v zmysle citovaného opatrenia MF SR, má kontrolovaná organizácia vydanú Smernicu pre vedenie účtovníctva a ostatné interné  predpisy súvisiace s jej činnosťou. Ich dodržiavanie bolo preverené v rámci kontroly jednotlivých bodov programu kontroly.	
	V zmysle zákona NR SR č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení n.p. bolo vykonané finančné usporiadanie vzťahu kontrolovanej organizácie k rozpočtu MČ B-NM             a usporiadanie nákladov a výnosov za roky 2012 a 2013. 
	V súvislosti s kontrolou hospodárenia s verejnými prostriedkami v rámci rozpočtu príjmov a rozpočtu výdavkov preverovanej organizácie za sledované obdobie, boli preukázané nasledovné  skutočnosti :
	Celkový objem rozpočtu príjmov bol pre rok 2012 schválený vo výške 63.400,00 € a plnenie bolo vo výške 79.107,94 €, čo predstavovalo 124,8%-né plnenie.
	K 31.12.2012 dosiahla ZŠ /HS 66/ bežné príjmy vo výške 60.497,06 €. Z toho tvorili príjmy z podnikania a z vlastníctva majetku (ekonomická kategória 210) čiastku  55.785,83 €, čo bol príjem za prenájom nebytových priestorov a pozemkov. Za predaj výrobkov, tovarov a služieb (223) boli dosiahnuté príjmy vo výške 4.450,00 €              a ostatné príjmy (292)  boli vo výške 259,86 € (dobropisy, vratky).
	Pre rok 2013 bol celkový objem rozpočtu príjmov kontrolovaného subjektu  schválený vo výške 74.200,00 € a jeho plnenie bolo v objeme 94.810,29 €, t.j. na 127,8 %.  
	K 31.12.2013 Základná škola (HS 66) dosiahla z vyššie uvedenej čiastky bežné príjmy v objeme spolu 72.732,09 €, z toho príjmy z podnikania a vlastníctva majetku boli vo výške 69.430,56 € (prenájmy). Za predaj výrobkov, tovarov a služieb (223001) tvorili príjmy čiastku 433,44 € (dotácia na športový turnaj). Ostatné príjmy tvorili vratky vo výške spolu 867,81 € (741,81 € - Soc. poisťovňa, 126,00 € - lyžiarsky výcvik)  a dary boli v objeme 2.000,00 €. 
	Kontrolou bolo zistené, že finančný dar vo výške 2.000,00 €, poskytnutý na úhradu faktúry za nákup šatníkových skriniek bol použitý v súlade s darovacou zmluvou. Jednalo sa o nákup 8 ks predmetných skriniek (fa č 1300687 v sume 2.570,88 €). Dopravné vo výške 36,00 € nebolo zaradené podľa ekonomickej klasifikácie rozpočtovej klasifikácie  na  pol. 634-dopravné, ale  na  pol. 633-materiál.
	 
	Kontrolou zmlúv o nájme nebytových priestorov, resp. pozemkov, ktoré  preverovaný subjekt uzatvoril v roku 2012 s 9 nájomcami, z toho v jednom prípade došlo k odstúpeniu od zmluvy a v roku 2013 so 4 nájomcami, ako aj zmlúv skôr uzatvorených, ale platných pre kontrolované obdobie, neboli zistené nedostatky. Jednalo sa o prenájom nebytových priestorov na prevádzku Súkromnej ZŠ                 a súkromného gymnázia (8 ročného) English International School of Bratislava, na prevádzku zubnej ambulancie, na výučbu cudzích jazykov - Top English s r.o., na prevádzku školského bufetu a pozemkov za účelom umiestnenia reklamných zariadení. Zmluvy o prenájme boli uzatvorené v súlade so zákonom č.116/1990 Zb.   o nájme a podnájme nebytových priestorov v znení n.p., resp. podľa § 663 a nasl. Občianskeho zákonníka. Obsahovali zákonné náležitosti zmluvy o nájme, t.j. predmet nájmu, účel nájmu, dobu nájmu a výšku a splatnosť nájomného a spôsob jeho platenia. Obsahom zmlúv boli aj ďalšie podstatné náležitosti, ako práva a povinnosti zmluvných strán, ukončenie nájmu a iné ustanovenia zmluvy a boli zaevidované        v evidencii zmlúv za príslušný kalendárny rok. V prípade uzatvorenia dlhodobého nájmu bola zmluva o nájme schválená zriaďovateľom. Pri náhodnom výbere preverenia úhrady za nájom a služby s ním spojené  bolo zistené, že boli realizované v zmysle dohodnutých zmluvných podmienok. Ďalej kontrolovaný subjekt poskytoval prenájom nebytových priestorov (telocvičňa, posilňovňa, učebňa, šatňa a i.) na základe "žiadosti - objednávky" žiadateľa a úhrady za prenájom boli realizované na účet prenajímateľa vo fakturovanej výške. Kontrolou náhodne vybraných dokladov (žiadosť, výpočet nájmu, faktúra) bolo preukázané, že cena prenájmu nebytových priestorov pre výpočet fakturovanej čiastky bola v súlade so sadzobníkom za prenájom nebytových priestorov, platným do 10.6.2013 a cenovým výmerom schváleným MZ MČ B-NM dňa 11.6.2013.
	Financovanie základných škôl upravuje zákon č.597/2003 Z.z. o financovaní základných škôl, stredných škôl a školských zariadení v znení n.p. a nariadenie vlády SR č.630/2008 Z.z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení n.p.. Zdroje ich financovania sú transfery na prenesené kompetencie zo štátneho rozpočtu, ktorými sú financované základné školy a transfery na originálne kompetencie, ktorými sú financované materské školy, školské jedálne a školské kluby detí. 
	V roku 2012 boli kontrolovanej organizácii poskytnuté dotácie zo ŠR, od zriaďovateľa a iných zdrojov spolu vo výške 499.227,25 € a ich čerpanie v objeme 499.191,99 € bolo nasledovné :
- prenesené kompetencie              - 342.892,00 €
- vzdelávacie poukazy                   -  7.795,00 €
- na sociálne výdavky                    -  200,00 €
- originálne kompetencie               - 60.120,00 €
- vlastné zdroje                              - 79.059,39 €
- príspevok na učebné pomôcky   - 16,60 €
- lyžiarsky, plavecký výcvik            - 3.950,00 €
- odchodné                                     - 5.159,00 €
	Preverením dotácie rozpočtových prostriedkov porovnaním poskytnutej           a čerpanej dotácie bolo zistené, že organizácia dňa 31.12.2012 vrátila z vlastných zdrojov nevyčerpanú dotáciu vo výške 35,26 € na účet zriaďovateľa.
	Celkový objem rozpočtu bežných výdavkov pre rok 2012 bol schválený vo výške 449.733,00 €, upravený na 483.362,60 € a čerpanie vo výške 499.191,99 € bolo na 103,3 %. Z uvedenej čiastky boli bežné výdavky pre HS Základná škola čerpané vo výške 406.860,63 €, z toho bolo čerpanie podľa jednotlivých položiek rozpočtu nasledovné : 
- na mzdy, platy, služobné príjmy a ostatné osobné vyrovnania (610) bolo čerpaných           217.732,11 € z celkových výdavkov vo výške 271.564,28 €,
- na poistné a príspevok do poisťovní (620) bolo čerpanie vo výške 76.463,18 €          z celkových výdavkov 95.082,68 €,
- na energie, vodu a komunikácie (632) bolo čerpaných 59.236,60 € z celkových výdavkov vo výške 69.031,46 € (dodávatelia energií : dodávka a odber tepla - Bratislavská teplárenská a.s., elektrická energia - ZSE Energia a.s., plyn - SPP a.s., vodné, stočné - BVS a.s.),
- na materiál (633) bolo čerpanie vo výške 3.775,32 € oproti celkovým výdavkom vo výške 5.067,15 €. Z uvedenej čiastky bolo najvyššie čerpanie v ppol. 633006 - všeobecný materiál, a to vo výške 2.451,80 €. V rámci čerpania predmetných výdavkov bol pre HS ZŠ ďalej zabezpečený bezhotovostný, resp. hotovostný nákup materiálu, ako čistiace prostriedky, kancelárske potreby, kosačka, keramická tabuľa, materiál na drobnú údržbu, OOPP, pohonné hmoty a iný potrebný materiál. Preverením úplnosti dokladov, preukazujúcich opodstatnenosť zaúčtovania dokladu (fa, VPD), týkajúceho sa predmetného nákupu, neboli zistené nezrovnalosti.            K faktúram a pokladničným dokladom boli doložené požadované doklady, súvisiace s nákupom (objednávka, dodací list, blok z registračnej pokladnice). Bolo zistené, že v prípade VPD č. 137/2013 - nákup benzínu do kosačky v sume 95,54 € bol účtovný prípad klasifikovaný ako všeobecný materiál - 633006 a nie ako palivá, ako zdroj energie - 633015. V rámci výdavkov na materiál bol zabezpečený aj nákup cien pre súťažiacich pri rôznych športových súťažiach (obvodné kolo - futbal, krajské kolo - cezpoľný beh...), vrátane výplaty odmeny za rozhodovanie na týchto súťažiach. Organizovanie súťaží bolo kontrolovaným subjektom zabezpečené na základe uzatvorenej zmluvy s objednávateľom - KŠÚ Bratislava. Kontrolou účtovných dokladov neboli zistené nedostatky. Zmluvne určená dotácia (preddavok) bola objednávateľom do 10 dní od podpisu zmluvy prevedená na účet školy a vyúčtovanie súťaže bolo realizované do 15 dní od ukončenia konkrétnej súťaže. 
- na rutinnú a štandardnú údržbu (635) bolo čerpaných 6.062,95 € z celkových   výdavkov vo výške 7.760,00 €. Boli zabezpečené rôzne revízie a opravy zariadení, čistenie kanalizácie, elektroinštalatérske a iné práce menšieho rozsahu. Najvyššie čerpanie bolo z ppol. 635006 - údržba budov, objektov alebo ich častí, a to vo výške 2.921,54 €. V rámci toho boli zabezpečené maliarske práce vo výške   693,00 € (fa č. 120202), dodávka a montáž elektroinštalácie v ZŠ na I. poschodí     v sume 899,88 € (fa č. 232012) a maliarske práce v ZŠ v sume 1.179,00 €             (fa č. 120901).
- na nájomné za nájom (636) bolo čerpaných 8.632,00 € (prenájom autobusu, prenájom kopírky, prenájom podložiek, prenájom ľadovej plochy, prenájom plavárne a i. prenájmy). V súvislosti s uvedenou položkou, kontrolovaný subjekt uzatvoril nájomné zmluvy s prenajímateľmi : Conica Minolta s r.o. - prenájom kopírky, ŠKP Servis s r.o. - prenájom podložiek, Správa telovýchovných                  a rekreačných zariadení hl. m. SR BA - prenájom ľadových plôch na prípravu žiakov športových hokejových tried, Športová hala Mladosť - prenájom plavárne.
- na služby (637) predstavovalo čerpanie sumu 28.050,01 € oproti celkovým výdavkom vo výške 34.981,00 €. Najvyššie čerpanie bolo z ppol. 637027 - odmeny zamestnancov mimopracovného pomeru, a to vo výške 10.247,60 €.  
Preverením bolo zistené, že kontrolovaný subjekt uzatvoril v súlade s § 226 zákona č.311/2001 Z.z. - Zákonníka práce 6 dohôd o vykonaní práce (DoVP) na zabezpečenie rozhodovania pri súťaži (vybíjaná, futbal) a revízie plynového zariadenia. Na zabezpečenie prác, ako krúžková činnosť, vedenie účtovníctva, výučba náboženskej výchovy, údržba areálu školy a obsluha výmenníkovej stanice a i. práce boli v súlade s § 228a zákona č.311/2001 Z.z. ZP uzatvorené dohody          o pracovnej činnosti (DoPČ) v počte 11 dohôd. Kontrolnej skupine bola predložená evidencia uzatvorených dohôd o prácach vykonávaných mimo pracovného pomeru v roku 2012, vedená v súlade s § 224, ods. 2, bod d/, zákona č.311/2001 Z.z. ZP. Evidencia pracovného času zamestnancov, vykonávajúcich prácu na základe DoPČ, vedenej v zmysle § 224, ods.2, písm. e/, nebola doložená v prípade DoPČ č.8/12 a DoPČ č.15/12. Z položky služby boli ďalej kryté výdavky na poistenie budovy ZŠ, OLO, pracovnú zdravotnú službu, služby PO a BOZP (školenie zamestnancov) a iné služby. 
- na bežné transfery (642) zahŕňajúce nemocenské dávky, odchodné, bolo čerpaných 6.908,65 € z celkových výdavkov 7.074,00 €. 	 
	Kapitálové výdavky v roku 2012 čerpané neboli.

	V roku 2013 boli kontrolovanej organizácii poskytnuté dotácie zo ŠR, od zriaďovateľa a iných zdrojov spolu vo výške 505.466,87 € a ich čerpanie vo výške 505.390,44 € bolo nasledovné :
- prenesené kompetencie           - 335.476,00 €
- vzdelávacie poukazy                - 6.826,00 €      
- originálne kompetencie            - 62.320,00 €     
- vlastné zdroje                           - 92.592,84 €     
- príspevok na učebné pomôcky - 16,60 €
- lyžiarsky, plavecký výcvik         - 140,00 €
- mimoriad. výsledky práce          - 400,00 €
- na žiakov zo SZP                      - 300,00 €
- 5% zvýšenie platu                     - 3.642,00 €
- príspevok na stravu                   - 56,00 €
- dary                                           - 2.000,00 €                                  
		
	Preverením dotácie rozpočtových prostriedkov porovnaním poskytnutej           a čerpanej dotácie bolo zistené, že organizácia dňa 31.12.2013 vrátila z vlastných príjmov nevyčerpanú dotáciu vo výške 76,43 € na účet zriaďovateľa.  
	Celkový rozpočet bežných výdavkov pre rok 2013 bol schválený vo výške           462.733,00 €, upravený na 484.857,60 € a čerpanie vo výške 505.390,44 € bolo na 104,32 %. Z uvedenej čiastky bolo čerpanie bežných výdavkov pre HS Základná škola vo výške 404.403,65 €, z toho čerpanie podľa jednotlivých položiek rozpočtu bolo nasledovné : 
- na mzdy, platy, služobné príjmy a ostatné osobné vyrovnania (610) bolo čerpaných   217.738,06 € z celkových výdavkov vo výške 275.839,25 €,
- na poistné a príspevok do poisťovní (620) bolo čerpanie vo výške 74.532,12 €          z celkových výdavkov 95.729,73 €,
- na energie, vodu a komunikácie (632) bolo čerpaných 65.711,87 € z celkových výdavkov vo výške 76.120,83 €,
- na materiál (633) bolo čerpanie vo výške 10.794,15 € oproti celkovým výdavkom vo výške 12.280,95 €. Z uvedenej čiastky bolo najvyššie čerpanie v ppol. 633006, a to vo výške 3.815,00 €. Výdavky na interiérové vybavenie (ppol.633001) boli čerpané v sume 3.665,34 €. Boli zakúpené školské lavice a stoličky v sume 1.094,46 €        (fa č. 1509764) a šatníkové skrinky v sume 2.570,88 € (fa č. 130687), ďalej sa jednalo o nákup interaktívneho dataprojektora s ramenom v sume 1.099,00 €        (fa č. 21332569), PC zostavy v sume 600,00 € (fa č. 2135009293),
- na rutinnú a štandardnú údržbu (635) bolo čerpaných 5.938,78 € z celkového čerpania výdavkov vo výške 10.385,02 €. V tom boli zabezpečené okrem požadovaných revízií zariadení aj rôzne práce a opravy, ako maliarske a drobné stavebné opravy v sume 358,50 € (fa č. 130502), výmena žalúzií v sume 457,20 € (fa č. 20130479), maliarske práce v sume 642,70 € (fa č. 130901), stavebné práce na dvore v sume 501,60 € (fa č. 20130042), dodávka a montáž videokamier v sume 480,00 € (fa č. 452013), oprava elektroinštalácie v sume 480,00 € (fa č. 442013),   
- na nájomné za prenájom boli použité finančné prostriedky vo výške 8.090,34 €. 
- na služby (637) predstavovalo čerpanie sumu 20.818,40 € oproti celkovým výdavkom vo výške 24.338,93 €. Najvyššie čerpanie bolo v ppol. 637004 -všeobecné služby vo výške 11.589,33 €. Na vyplatenie odmien zamestnancov mimopracovného pomeru bolo čerpaných 1.082,70 €. Kontrolou predmetných dohôd bolo zistené, že boli uzatvorené 2 DoPČ, a to na zastupovanie počas PN školníka a výučbu náboženskej výchovy, ktoré boli uzatvorené v súlade s § 228a ZP a boli doložené evidenciou pracovného času zamestnanca v súlade so ZP. Kontrolou uzatvorených DoVP v počte 4 na rozhodovanie pri súťaži bolo preukázané porušenie § 224, ods.2, písm.e/, ZP t.j. nebola vedená evidencia pracovného času zamestnancov so zaznamenaním dĺžky časového úseku,             v ktorom sa práca vykonala. Uvedená povinnosť pre zamestnávateľa vyplýva zo zákona č.361/2012 Z.z., ktorým sa mení a dopĺňa zákon č.311/2001 Z.z. Zákonník práce v znení n.p. a ktorým sa menia a dopĺňajú niektoré zákony, s účinnosťou od 1.1.2013.
- na bežné transfery (642) zahŕňajúce nemocenské dávky, úrazové dávky, bolo čerpaných 779, 93 € z celkových výdavkov 2.605,39 €. 	 
	Kapitálové výdavky v uvedenom roku čerpané neboli.
	
	V súvislosti s kontrolou dodržiavania pravidiel a postupov verejného obstarávania pri zadávaní zákazky na dodanie tovaru, zákazky na poskytnutie služieb a zákazky na uskutočnenie stavebných prác v súlade s príslušnými ustanoveniami zákona č. 25/2006 Z.z. o verejnom obstarávaní v znení n.p., neboli zistené nedostatky. Organizácia postupovala v súlade s citovaným zákonom              a v súlade s vnútornou smernicou k verejnému obstarávaniu, platnou pre kontrolované obdobie (t.j. smernicou vydanou v súlade s novelou č.58/2011 k zákonu o verejnom obstarávaní, platnou od 1.4.2011 a smernicou vydanou v súlade              s novelou č.95/2013 k zákonu o verejnom obstarávaní, platnou od 1.7.2013).

	Na základe vyššie uvedených skutočností, kontrolná skupina hodnotí stav na preverovanom úseku činnosti za postačujúci i napriek tomu, že kontrolou boli zistené nedostatky menej závažného charakteru, a preto si nevyžadujú prijímať nápravné opatrenia na ich odstránenie. Na uvedené nedostatky boli zodpovední zamestnanci kontrolovaného subjektu upozornení v priebehu výkonu kontroly. 

k bodu 2/

Súčasťou ZŠ je školský klub detí (ŠKD), ktorý zabezpečuje pre žiakov, plniacich si povinnú školskú dochádzku, výchovu a vzdelávanie v čase mimo vyučovania. ŠKD nie je iba pokračovaním školského vzdelávania a nie je chápaný ani ako sociálna služba na stráženie detí. ŠKD riadi priamo riaditeľ školy.

Školský poriadok ŠKD je základnou organizačnou a pracovno-právnou normou kontrolovanej organizácie. Je vypracovaný na základe zákona       č.243/2008 Z.z. o výchove a vzdelávaní, vyhlášky MŠ SR č.306/2009 Z.z. a ďalších platných predpisov. Kontrolou jednotlivých ustanovení Školského poriadku ŠKD organizácie neboli zistené nedostatky. Je zameraný na riadenie a organizáciu, prevádzku, zaraďovanie žiakov, výchovno-vzdelávaciu činnosť, dochádzku žiakov, starostlivosť  o zdravie a bezpečnosť a príspevok na úhradu za pobyt detí v ŠKD. 

Celkove sa riadi práca a činnosť ŠKD vydaným Výchovným programom  ŠKD pri ZŠ. Pedagogická práca v školskom klube detí má svoje špecifiká. Deťom zabezpečuje:
-	zaujímavé využitie voľného času, aby sa deti mohli realizovať v činnostiach, ktoré ich zaujímajú;
-	vytvára podmienky na kvalitnú prípravu na vyučovanie;
-	vytvára program činnosti tak, aby tvoril predovšetkým funkciu relaxačnú a sociálnu;
-	priestor na odpočinok;
-	podporu tvorivosti detí;
-	vytvára podmienky pre športovanie detí.

ŠKD k 1.1.2013 navštevovalo 67 žiakov v 3 oddeleniach. Mesačný poplatok v školskom roku 2011/2012 za prihlásené dieťa chodiace päťkrát v týždni do ŠKD bol 11,00 € a v školskom roku 2012/2013 bol 13,00 €.

	Čas prevádzky oddelení ŠKD je od 6.30 h do 8.30 h a od 12.00 h do 17.30 h. Na škole pracujú krúžky, ktoré v školskom roku 2012/2013 navštevovalo 243 detí        t. j. 100,4 % žiakov, z toho je zrejmé, že o krúžky majú záujem aj žiaci z iných škôl (športové krúžky).
	ŠKD zabezpečuje výchovno – vzdelávaciu činnosť v čase mimo vyučovania pre deti zapísané do oddelení a krúžkov. Súčasťou ŠKD je od augusta 2007 aj školský futbalový klub a od septembra 2009 pribudlo družstvo hokejistov. V ŠKD sa deti môžu prihlásiť do: krúžku výpočtovej techniky, futbalového krúžku, futbalového krúžku starších žiakov, hokejového krúžku, krúžku šikovných rúk, krúžku Slovenského jazyka, krúžku Anglického jazyka a výtvarného krúžku. Všetky krúžky vedú zamestnanci školy. Krúžky ľadového hokeja a futbalové krúžky sú financované zo vzdelávacích poukazov a z príspevkov rodičov.
	Prázdninová činnosť žiakov počas prázdnin sa nerealizuje, žiaci športovci, ktorých je na škole väčšina, začínajú s tréningovým procesom už koncom júla. Väčšina žiakov je v júli v športových kempoch - táboroch a od posledného júlového týždňa začínajú trénovať v kluboch a krúžkoch, z toho dôvodu nie je záujem zo strany rodičov o prázdninovú činnosť. V lete je snaha spolupracovať s rôznymi organizáciami (STARZ, športové kluby), ktorým poskytuje škola priestory buď bezplatne (vonkajšie priestory na škole slúžia i počas roka v popoludňajších časoch pre verejnosť) alebo za režijné náklady (vnútorné priestory).

	Pre úspešné naplnenie programu ŠKD bol pre roky 2012 a 2013 rozpočtom stanovený limit čerpania finančných prostriedkov, ktoré boli kontrolnou skupinou skontrolované jednotlivé účty podľa účtov ekonomickej osnovy. Bežné príjmy boli dosiahnuté v roku 2012 celkom v čiastke 9.529,00 € a v roku 2013 v čiastke 14.326,00 €.
	Hlavná kategória 600 – bežné výdavky spolu predstavuje v roku 2012 čiastku 42.647,00 € a v roku 2013 45.039,00 €. V kategórii 610 - mzdy, platy, služobné príjmy a vyrovnanie v roku 2012 boli čerpané spolu v čiastke 25.628,00 € a v roku 2013 spolu v čiastke 28.857,00 €. V kategórii 632 - energie, voda a komunikácie predstavovalo čerpanie v roku 2013 čiastku 2.755,00 €, keď v predchádzajúcom roku bolo čerpanie vo výške 3.592,00 €. V kategórii 633 - materiál a služby a jeho podúčtoch bolo čerpanie vyššie v roku 2013 o 34,00 € oproti roku 2012. Rutinná a štandardná údržba, kategória 635, bola čerpaná len v roku 2012, a to v čiastke 32,00 €. Kategória 637 - ostatné tovary a služby bolo v roku 2013 čerpanie o 3.724,00 € menšie oproti roku 2012. V kategórii 642 - bežné transfery spolu            s kategóriou 630 – tovary a ďalšie služby, bolo čerpanie v roku 2012 spolu      8.286,00 € a v roku 2013 čerpanie bolo len 5.272,00 €.  Kapitálové výdavky v roku 2012 a v 2013 čerpané neboli
	Listom zn. č.26/2012/FIN zo dňa 16.2.2012 MÚ B-NM zaslal ZŠ Kalinčiakova, rozpis finančných prostriedkov na prenesený výkon štátnej správy na úseku školstva na rok 2012 - limity. V prenesených kompetenciách bol stanovený normatív, pre ŠKD na rok 2012 na jedno dieťa 300,00 €. 
	Pre rok 2013 VZN č.7/2012 MČ B-NM zo dňa 11.12.2012 určuje výšku  dotácie 320,00 € na jedno dieťa.
	Kontrolná skupina na mieste overila správnosť a účelnosť vynakladania  finančných prostriedkov, pričom nezistila žiadne pochybenie. Zistila, že finančné prostriedky sú vynakladané na činnosť a plnenie úloh daných organizačným poriadkom platným od 3. 9. 2007.
	Na základe vyššie uvedeného, kontrolná skupina konštatuje, že zistený skutočný stav overený kontrolnou skupinou nemá odchylný charakter oproti prijatým smerniciam vydaným pre činnosť v ŠKD pri ZŠ Kalinčiakova.

k bodu 3/:

	Školské stravovacie zariadenie - školská jedáleň, zabezpečuje stravovanie žiakov školy a školských zamestnancov. Evidencia stravníkov a skladových zásob je vedená počítačom čípovým systémom.
	Štátny okresný hygienik Okresného úradu v Bratislave III vydal dňa 8.1.2003 posudok, ktorým odsúhlasil Prevádzkový poriadok školskej jedálne pri Základnej škole na Kalinčiakovej ul. č.12, podľa ktorého prevádzkový poriadok spĺňa požiadavky kladené na školské stravovacie zariadenie, čo je v súlade s § 13, ods. 5, písm. h/, zákona č.514/2001 Z.z., ktorým sa mení a dopĺňa zákon č.272/1994 Z.z. o ochrane zdravia ľudí v znení neskorších predpisov. V čase konania previerky malo vedenie školy vypracovaný a odovzdaný na schválenie aktualizovaný Prevádzkový poriadok pre zariadenie školského stravovania, vrátane príloh, rozšírený o viaceré činnosti, napr. zabezpečenie diétneho stravovania, poskytovania pokrmov pre stravníkov v hmotnej núdzi, program „Školské ovocie“ a pod. 
	Podrobné určenie prevádzky školskej jedálne počas školského roka a školských prázdnin pre Základnú školu Kalinčiakova ul.12 je vymedzená vo vnútornej smernici školy - Prevádzka zariadenia školského stravovania, ktorá bola v čase konania kontroly doplnená a aktualizovaná.
	Kontrolovaná organizácia sa pri zaistení bezpečnosti a ochrany zdravia pri práci, požiarnej ochrany a civilnej ochrany riadi pokynom Krajského školského úradu v Bratislave, v zmysle ustanovení § 11, ods.4, písm. f/, zákona č.596/2003 Z.z. o štátnej správe v školstve a školskej samospráve. Vnútorná smernica organizácie „Poskytovanie osobných ochranných pracovných prostriedkov“ je vydaná v súlade s platnými právnymi predpismi a ustanoveniami na zaistenie bezpečnosti a ochrany zdravia pri práci. Vstupné školenia zabezpečuje vedúca ŠJ a pravidelné školenia zamestnancov sú pravidelne vykonávané v predpísaných termínoch (záznamy o školení zamestnancov).
	Vedúca ŠJ je zodpovedná za dodržiavanie hygienických predpisov a BOZP. Pripravuje rozpočet ŠJ a sleduje čerpanie, je zodpovedná za údržbu inventáru jedálne a kuchyne, zabezpečuje objednávky a nákup potravín. Vedie skladové karty v súlade so stavom zásob v sklade potravín.

	Inventarizácia majetku organizácie bola ku dňu 31.12.2012 vykonaná v zmysle príkazu starostu MČ B-NM a ku dňu 31.12.2013 v zmysle príkazu riaditeľa ZŠ Kalinčiakova v súlade s príslušnými ustanoveniami zákona č.431/2002 Z.z.               o účtovníctve v znení n.p. a Štatútu hl. mesta Bratislavy. Na základe predložených dokladov neboli zistené inventarizačné rozdiely. Návrh na vyradenie opotrebovaného a nefunkčného majetku bol odsúhlasený inventarizačnou komisiou. 
	Podklady pre zaúčtovanie pohľadávok a záväzkov týkajúcich sa školskej jedálne poskytla kontrolnej skupine vedúca školskej jedálne. Stav pohľadávok ku koncu roka 2012 bol vykázaný vo výške 637,32 € za nedoplatky na stravnom žiakov a iné pohľadávky súvisiace s normou vo výške 3.754,98 €. Prijaté preddavky od žiakov za stravu boli vo výške 2.388,65 €. Ku koncu roku 2013 boli evidované nedoplatky na stravnom vo výške 2.473,56 € a prijaté preddavky od žiakov na stravu vo výške 2.886,70 €. Evidovaná výška nedoplatkov bola podľa vyjadrenia vedúcej ŠJ vyššia z dôvodu, že stravníci z EISB - anglická škola (EIS Bratislava, s.r.o.) uhrádzali vyčíslené finančné prostriedky za stravné až po odstravovaní, t.j. mesiac pozadu.  Neuhradené dodávateľské faktúry - potraviny v celkovej výške 1.400,29 € boli porovnané s knihou dodávateľských faktúr, príjemkami na sklad a vykázaným stavom zásob v sklade ŠJ. Uvedený tovar bol uhradený v mesiaci január 2014. Nedoplatky a preplatky na stravnom žiakov boli porovnané s doloženým menným zoznamom a archami stravníkov. Zistený stav bol súhlasný s vykazovaným. Náhodným spôsobom boli preverené aj transakcie na účte školskej jedálne – 8423778005, vedenej v Prima banke Slovensko a.s.. Obraty uvádzané vo výpisoch zodpovedajú prevereným dokladom.
	 Kontrolou hospodárenia strediska Školská jedáleň z hľadiska ukazovateľa príjmov a výdavkov boli preverené vykazované príjmy a výdavky za roky 2012 a 2013.  

	V roku 2012 bol rozpočet na režijné náklady školskej jedálne stanovený vo výške 8.700,00 € a dosiahnutý vo výške 9.082,00 €. V roku 2013 sa jednalo o plánované príjmy vo výške 5.200,00 € a dosiahnuté boli vo výške 8.186,00 €. 
	ZŠ Kalinčiakova účtuje v sústave podvojného účtovníctva podľa       opatrenia MF SR č.MF/l6786/2007-31. Organizačné zložky, t.j. aj Školská jedáleň, sú v rozpočte pri rozpočtovej klasifikácii označené ako strediská. 
	MČ B-NM v súlade so schváleným VZN č.4/2008, prílohou č.8, vymedzila príspevok pre školské zariadenia mesačne pre jedného žiaka vo výške 15,00 €.  Príspevok na čiastočnú úhradu nákladov v zariadeniach školského stravovania, ktorú hradí zákonný zástupca na jednu dennú stravnú jednotku na jedného žiaka I.stupňa školy je vo výške 1,09 € a žiaka II.stupňa školy je vo výške 1,16 €,  mesačné režijné náklady boli v kontrolovaných rokoch stanovené vo výške 4,00 €. Rozpočtové  objemy finančných prostriedkov vychádzajú zo stanovených objemov určených zriaďovateľom (150 € na potencionálneho stravníka na rok). 

	Škola môže vyberať od rodičov rozdiel skutočných režijných nákladov a pridelených prostriedkov. V kontrolovaných rokoch si organizácia stanovila režijný príplatok na stravníka vo výške 4,00 € na mesiac (uhrádzal sa 2x ročne, t.j. za január až jún - 24 € a september až december - 16 €). Podľa vyjadrenia vedúcej ŠJ táto čiastka bola pre školský rok 2014/2015 zvýšená na 5,00 € z dôvodu navýšenia  bežných výdavkov.
	Stravné pre zamestnancov je stanovené vo výške 1,26 €. Zamestnávateľ na stravovanie zamestnancov prispieval z rozpočtu zamestnávateľa sumou vo výške   55 % ceny jedla a zo sociálneho fondu organizácie podľa sumy dohodnutej  v Kolektívnej dohode vo výške 0,07 € na jedno hlavné jedlo. 

	Ku stravovaniu súkromnej školy EISB pôsobiacej v podnájme na                    ZŠ Kalinčiakova sa vyjadril riaditeľ školy. Zahájenie pôsobenia súkromnej školy bolo otvorením školského roku 2012/2013. V tom období škola nebola zaradená do siete škôl SR. Nakoľko žiaci tejto školy boli vedení na rôznych (kmeňových) školách SR, rodičia žiakov požiadali v priebehu školského roka o prestup z dôvodu jednoduchšej komunikácie rodičov a žiakov so školou Kalinčiakova ohľadne plnenia predpísaných rozdielových skúšok, aby mohli mať i slovenské vysvedčenie. ZŠ Kalinčiakova sa stala pre žiakov EISB kmeňovou školou. V uvedenom období sa žiaci EISB stravovali v hoteli SET. V ŠJ Kalinčiakova sa začali stravovať v druhom polroku 2013.
	Nakoľko boli žiaci vedení v stave školy ako žiaci študujúci na súkromnej škole, neboli považovaní ako cudzí stravníci. Vzhľadom na vzniknuté zvýšené prevádzkové náklady bola s vedením EISB a rodičmi dohodnutá refundácia uvedených nákladov v plnej výške režijných nákladov na odvarené jedlo (náklady boli vyrátané z nákladov roku 2012), t.j. režijné náklady - 1,68 €, potraviny 1,22 €, spolu 2,90 € za obed. Zvýšené náklady škole vznikli hlavne ohľadne splnenia požiadaviek zo strany EISB (šalátový pult s viacerými druhmi šalátov). EISB a rodičia žiakov zvýšené náklady v plnej výške uhrádzali.   
	V septembri 2014 bola predmetná súkromná škola zaradená do siete škôl, čím sa ukončilo i pôsobenie školy Kalinčiakova ako kmeňovej školy. Žiaci školy sa stali voči ZŠ Kalinčiakova cudzími stravníkmi. Všetky štatistiky voči ministerstvu a ostatným zainteresovaným inštitúciám ohľadne stravovania žiakov oboch škôl boli riadne vyplnené podľa skutočnosti.
	Predpis za rozpočtové príjmy, týkajúce sa predpisu stravného predkladá vedúca ŠJ po ukončení mesiaca v rekapitulácii s vypočítaným predpisom pre jednotlivé triedy na základe skutočne odstravovaných dní. Menovité doklady uchováva vedúca jedálne. Námatkovou kontrolou vyššie uvedených skutočností neboli zistené nedostatky.
	Všetky príjmy prijaté v daný deň sú rozpočtované a ekonómka podpisom k danému dňu potvrdzuje vykonanie predbežnej finančnej kontroly príjmov v súlade s  internými predpismi o hospodárení s verejnými prostriedkami.

	V roku 2012 boli bežné výdavky strediska ŠJ čerpané vo výške 49.667,00 € a v roku 2013 vo výške 55.875,00 €. Kapitálové výdavky v sledovanom období čerpané neboli.
	V kategórii - 610, 620 - mzdy, poistné - bolo čerpanie v roku 2012 vo výške 38.090,00 € a v roku 2013 vo výške 39.531,00 €.
	Okrem vedúcej ŠJ je v školskej kuchyni zamestnaná hlavná kuchárka,            1 zaučená kuchárka a 3 pomocné sily. Odmeňovanie uvedených zamestnancov je zabezpečené v súlade so zákonom č.553/2003 Z.z. o odmeňovaní zamestnancov pri výkone práce vo verejnom záujme v znení n.p. a Nariadenia vlády č.341/2004 Z.z., ktorým sa upravujú katalógy pracovných činností pri výkone práce vo verejnom  záujme a o ich zmenách a doplnkoch, Zákonníka práce a ďalších platných zákonov a nariadení v oblasti pracovnoprávnej a mzdovej. Okrem priznaných miezd bol preverený i priznaný osobný príplatok a príplatok za riadenie. Organizácia má vypracovaný i vnútorný mzdový predpis, podľa ktorého postupuje pri poskytovaní  odmien. Návrhy na ich poskytnutie sú písomne odôvodnené vedúcim zamestnancom.
Rozpočtovým opatrením č.94/2013 došlo k úprave tarifných platov zamestnancov o 5 % v zmysle zákona č.523/2004 Z.z. o rozpočtových pravidlách a rozhodnutia vlády SR týkajúce sa rastu platov nepedagogických zamestnancov školstva.
	Poistné do Všeobecnej zdravotnej poisťovne a poisťovne Dôvera, ako i Sociálnej poisťovne sú za zamestnancov ŠJ  mesačne odvádzané.

	V kategórii - 632 - energie, voda a komunikácie - čerpanie v roku 2012 vo výške 6.204,00 € a v roku 2013 vo výške 7.654,00 €. 
	Výdavky na všetky druhy energií (elektrická energia, plyn, vodné, stočné, poštové a telekomunikačné služby) sú uhrádzané mesačne na základe zmluvného dojednania, resp. ročného vyúčtovania (Západoslovenská energetika a.s., Slovenský plynárenský priemysel, a.s., Bratislavská vodárenská spoločnosť a.s., Slovak Telekom a.s.).     
	Kuchyňa strediska ŠJ je vykurované centrálne, je napojená na verejný zdroj pitnej vody centrálnym vodovodným potrubím, ktorým je zabezpečené i zásobovanie teplou tečúcou vodou. Odkanalizovanie je zabezpečené mestskou verejnou kanalizáciou. Kanalizácia je napojená na lapač tukov (zmluva s oprávneným subjektom na likvidáciu).

	V kategórii - 633 - materiál a služby, potraviny - čerpanie v roku 2012 vo výške 1.186,00 € a v roku 2013 vo výške 1.348,00 € sú evidované úhrady za materiál na prípravu jedál a nápojov, výrobky potravinárskeho priemyslu, zelenina, ovocie, hotové jedlá a nápoje pre hromadné stravovanie v školskom zariadení. Zásobovanie je zabezpečené dovozom na základe uzatvorených ročných rámcových kúpnych zmlúv - denne mäso (Bidvest, NOWACO Slovakia s.r.o.), chlieb a pečivo (Prvá Bratislavská pekárenská a.s.), týždenne suchý tovar, mlieko, ovocie, maslo (Roman Petráš, Pavol Kováčik – ATRA), a podľa potreby zemiaky, suchý tovar (Cotyfood, HISPA SK s.r.o.), sirup (D ALARM s.r.o.). Okrem uvedených zmlúv má organizácia uzatvorenú zmluvu o spolupráci s firmou Fresco s.r.o. ako dodávateľom  poskytujúcim kvalitné ovocie a zeleninu na priamy konzum žiakom školy (zariadenie školského stravovania je zapojené do Európskeho programu na podporu spotreby ovocia a zeleniny a výrobkov z nich pre deti a žiakov „Školské ovocie“ podporované z finančných zdrojov EÚ). 
	Preberanie surovín zabezpečuje vedúca ŠJ, resp. hlavná kuchárka. Na dodaný tovar je vystavená príjemka ako skladový doklad. Kontrolou fakturácie za objednaný a dodaný tovar neboli zistené nedostatky. Pre výber dodávateľov podľa jednotlivých druhov komodít potravinového tovaru vedúca ŠJ vykonáva pred uzatvorením ročných rámcových kúpnych zmlúv prieskum trhu pre nákup tovaru podľa dostupných cenníkov. Výsledok prieskumu trhu a výber firmy odsúhlasí riaditeľ školy.  	
	Čistiace prostriedky a potreby sú zabezpečované prostredníctvom firmy Veľkoobchod HANCO, a.s., resp. SLOVPAP Slovakia s.r.o.. V roku 2012 boli objednané a dodané Slovenskou poštou a.s. šeky ŠJ, bioenzymatické prípravky (Petr MRÁZEK) a meradlá na teplo a vlhkosť (Koller Štefan, zmluva uzatvorená dňa 10.3.2009).

V kategórii - 635 - rutinná a štandardná údržba - čerpanie v roku 2012 bolo vo výške 1.665,00 € a v roku 2013 vo výške 4.446 EUR
	V roku 2012 boli objednané a dodané práce pre stredisko ŠJ, t.j. údržba, čistenie a kontrola lapača tukov (Eko-Salmo s.r.o.), oprava kuchynských zariadení (Kysucký Jozef), údržba vodo a plynoinštalácií (Kozmon Jozef), deratizácia ŠJ (INSEKTPOL s.r.o.), revízia výťahu (Lifstav s.r.o., zmluva uzatvorená dňa 1.1.2004). V roku 2013 objednané a dodané práce – servis systému „Stravník“ (Liptovský Marek), kominárske služby (Ľudovít Dohorák, zmluva uzatvorená dňa 25.3.2010), ciachovanie váh (Koller Štefan, zmluva uzatvorená dňa 10.3.2009), oprava elektrického pojazdného výdajného pultu (Kamenár Zoltán), servis výťahu (Lifstav s.r.o.), deratizácia ŠJ (INSEKTPOL s.r.o.), oprava elektrickej pece (Kysucký Jozef), maľovanie ŠJ (ELMAL PLUS s.r.o., doložený záznam o vykonaní prieskumu trhu a výbere dodávateľa prác), čistenie lapača tukov (Eko-Salmo s.r.o.), oprava lapača tukov – havária (KOMAX), prečistenie kanalizácie (Gavlík Matej), revízia elektrických spotrebičov (Ing.Mihálik Peter).
	Údržba prevádzkových strojov, prístrojov a zariadení je vykonávaná na základe vystavených objednávok a revízne práce sú vykonávané podľa harmonogramu. Vykonané práce sú doložené osvedčeniami o odbornosti, resp. živnostenským listom dodávateľa prác, ako i správami o vykonaných prácach s doloženými opravenkami preukazujúcimi skutočne vykonané práce.

V kategórii - 637 - ostatné tovary a služby - čerpanie v roku 2012 bolo vo výške 2.433,00 € a v roku 2013 vo výške 2.748,00 €.
	Zmesový komunálny odpad je separovaný a týždenne zabezpečený odvoz odberateľom odpadu na základe zmluvy s OLO a.s.. Biologicky rozložiteľný kuchynský a reštauračný odpad je zhromažďovaný vo vyhradených uzatvárateľných nádobách a sú týždenne odvážané firmou INTA s.r.o., s ktorou má organizácia uzatvorenú zmluvu č.2013/09/17. Uvedená firma zabezpečuje aj odvoz tekutého odpadu, t.j. jedlých tukov a olejov. Rýchločistiareň Bratislava, a.s. zabezpečuje pre kontrolovanú organizáciu pranie a žehlenie na základe uzatvorenej zmluvy o poskytovaní služieb uzatvorenej v roku 2012. Činnosti pracovnej zdravotnej služby sú mesačne fakturované za 42 zamestnancov školy na základe zmluvy č.466/2009 PZS s.r.o..

V kategórii - 642 - bežné transfery - čerpanie bolo v roku 2012 vo výške 89,00 € a v roku 2013 vo výške 148,00 €. Jednalo sa o čerpanie na nemocenské dávky.
	
	Kontrolovaná organizácia vedie účtovníctvo programovým vybavením zakúpeným od firmy TRIMEL, s.r.o.. Sklad potravín je vedený v programe špeciálne zakúpenom a aktualizovanom pre ŠJ. Materiál daný na sklad je vedený v programe Školská jedáleň podľa druhu zásob a podľa jednotlivých skladov. Prostredníctvom tohto programu sa evidujú denne prírastky a úbytky. Objednávky a príjemky tvoria súčasť každej faktúry za potraviny. Mesačne sa výdaj tovaru zaúčtuje v účtovníctve na základe písomného dokladu, ktorý je výstupom programu Školská jedáleň. Obstarávacia cena potravín je určená cenou, ktorá je uvedená na faktúre pri ich obstaraní.	
	Ekonómka školy preberá všetky došlé faktúry a eviduje ich v knihe faktúr. Kontrolou vystavovania platobných poukazov k došlým faktúram súvisiacim s činnosťou školskej jedálne je potvrdená vecná a číselná správnosť a v súlade so schváleným rozpočtom sú doplnené ostatné údaje, ktoré obsahuje platobný poukaz. K faktúram sú pripojené preukazujúce doklady ako objednávka, dodací list, príjemka, prípadne ďalšie doklady, dokumentujúce opodstatnenosť zaúčtovania dokladu. Úhrady faktúr sú zabezpečované prostredníctvom internetového bankovníctva. 	
	Pred uskutočnením výdavku z výdavkového účtu sú doklady o povolení finančnej operácie podpísané ekonómkou a riaditeľom školy v súlade so schváleným rozpočtom a internou smernicou o finančnej kontrole a vnútornom audite. 
	 V súvislosti s kontrolou výdavkov strediska ŠJ boli preverené aj pokladničné operácie. Výdavky sú rozúčtované na pokladničných dokladoch v súlade s účtovníctvom a s platnou funkčnou a ekonomickou klasifikáciou. Kontrolou vecnej a formálnej správnosti neboli zistené nezrovnalosti. Pokladničné doklady sú doložené potrebnými náležitosťami a ich preskúmanie je potvrdené podpismi zodpovedných zamestnancov školy. Stav a pohyb peňažných prostriedkov v hotovosti je zaznamenaný v pokladničnej knihe.

	V náväznosti na rozpis finančných prostriedkov z Magistrátu hl. m. SR Bratislavy pre školstvo v MČ B-NM bol spracovaný bežný transfer na výkon originálnych kompetencií za kontrolované obdobie podľa ekonomickej klasifikácie v členení ZŠ, ŠKD, ŠJ. Pri spracovaní rozpočtu ŠJ boli zohľadnené merateľné ukazovatele, t.j. počet zamestnancov, počet vydaných hlavných jedál, percentuálny podiel stravujúcich sa žiakov. Transfer bežných výdavkov na výkon originálnych kompetencií na úseku školstva pre ŠJ bol prideľovaný organizácii mesačne. Úprava rozpočtu bola zapracovaná do rozpočtu organizácie v zmysle platnej ekonomickej klasifikácie. 
	Rozpočtové objemy poskytnutých finančných prostriedkov pre školskú jedáleň vychádzajú zo stanovených objemov určených zriaďovateľom MČ B-NM na základe prideľovania finančných prostriedkov na potencionálneho stravníka na rok - originálne kompetencie. V roku 2013 boli pre ŠJ Kalinčiakova poskytnuté a zúčtované finančné prostriedky vo výške 54.085,25 €. Poskytnutie a použitie finančných prostriedkov bolo preverené v účtovnej evidencii - konto účtu 222 000         a 354 000 - poskytnutie dotácie originálne kompetencie, 354 000 a 691 000 - zúčtovanie z financovania z rozpočtu obce. Transfer bol rozpísaný na jednotlivé mesiace v roku.  
	V zmysle zákona č.523/2004 Z.z. o rozpočtových pravidlách verejnej správy a o zmene a doplnení niektorých zákonov a zákona č.544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republiky o poskytnutí dotácie na podporu výchovy k stravovacím návykom dieťaťa ohrozeného sociálnym vylúčením boli zvýšené rozpočtové prostriedky v časti bežných transferov a bežných výdavkov na výkon prenesených kompetencií štátnej správy na úseku školstva rozpočtovými opatreniami starostu MČ B-NM. V roku 2013 sa jednalo o tri rozpočtové opatrenia. Suma poskytnutých a skutočne použitých finančných prostriedkov na stravu bola vo výške 56,00 €. Poskytnutie a použitie dotácie na stravu v hmotnej núdzi bolo preverené v účtovnej evidencii - konto účtu 222 000 - výdavkový rozpočtový účet, 357 300 - sociálne stravné a 693 300 - zúčtovanie dávok stravného.
	Kontrolou nakladania a hospodárenia s verejnými finančnými prostriedkami, hospodárenia so zvereným majetkom školy a vykonávania predbežnej finančnej kontroly možno konštatovať zo strany vedenia školy dodržanie príslušných ustanovení zákona č.523/2004 Z.z. o rozpočtových pravidlách verejnej správy a o zmene a doplnení niektorých zákonov v znení n.p., zákona č.138/1991 Zb. o majetku obcí v znení n.p. a zákona č.502/2001 Z.z. o finančnej kontrole a vnútornom audite a o zmene a doplnení niektorých zákonov v znení n.p..

Ostané zistenia/

	MZ MČ B-NM dňa 26.06.2014 na 7.mimoriadnom zasadnutí odsúhlasilo návrh na schválenie kapitálovej akcie - vybudovanie dvoch tried materskej školy v priestoroch ZŠ Kalinčiakova a zriadenie MŠ s predpokladom, že by prevádzka mohla začať v septembri 2014 (uznesenie 7MMZ/16). Taktiež boli uvoľnené prostriedky na prestavbu priestorov vo výške 60.000,00 € i na kompletné vybavenie tried. 
	Podľa vyjadrenia riaditeľa ZŠ Kalinčiakova v roku 2013 vedenie školy po dohode v Pedagogickej rade a následne s Radou školy a rodičov podalo MČ B-NM návrh na zriadenie MŠ. ZŠ Kalinčiakova mala vyše 10 rokov vypracovaný projekt na zriadenie Združenej športovej ZŠ a Gymnázia a napriek podpore Ministerstva školstva SR nebolo možné dosiahnuť dohodu medzi VÚC a MČ B-NM na zriadenie združenej školy. Z uvedeného dôvodu sa pristúpilo k zriadeniu MŠ pri ZŠ. Následne sa začalo s prípravou projektovej dokumentácie niekoľkými fyzickými obhliadkami jednotlivých priestorov, kde boli prejednané podrobnosti ohľadne jednotlivých stavebných úprav, pripojenia na kanalizáciu, vodu a potreby rekonštrukcie elektroinštalácie. Po odmlke projektantov došlo k ďalším obhliadkam priestorov školy, ktoré mali byť podľa zadania z MÚ B-NM zahrnuté do pripravovanej projektovej dokumentácie, čo predĺžilo odovzdanie kompletného projektu až do decembra 2014.
	Nakoľko boli MČ B-NM pridelené finančné prostriedky aj na vybavenie priestorov tried MŠ, škola má kompletne zabezpečené zariadenie pre dve oddelenia MŠ. Podľa vyjadrenia riaditeľa školy sa čaká len na prestavbu priestorov pre oddelenia MŠ a hygienické zariadenia. Podľa vyjadrenia riaditeľa školy dokumentácia je kompletná a mohlo by sa začať s verejným obstarávaním na zabezpečenie prác. Rozdiel v zahájení prevádzky MŠ bude v tom, či sa VO rozdelí na projekt potrebný iba pre MŠ, alebo sa bude konať VO na všetky plánované objekty v škole. Ak by sa začalo s prestavbou priestorov pre škôlku samostatne, prevádzka by mohla byť zahájená najneskôr v septembri 2015.
	Riaditeľ ZŠ Kalinčiakova sa vyjadril i k dočasnému umiestneniu materských škôl ZŠsMŠ Odborárska a následne ZŠsMŠ Sibírska v roku 2013 a 2014. Koncom augusta, pred zahájením školského roka 2013/2014, bol zriaďovateľom oslovený v súvislosti s umiestnením troch oddelení MŠ Odborárska na ZŠ Kalinčiakova počas dokončenia rekonštrukčných prác na MŠ pri ZŠ Odborárska. Nakoľko v uvedenom období mala škola už prenajaté voľné priestory, boli vypratané priestory malej telocvične, kardiocentra a ŠKD bol presunutý do priestorov tried na vyučovanie. S riaditeľkou ZŠsMŠ Odborárska Mgr. Danekovou bol dohodnutý postup prác so sťahovaním nábytku a zariaďovaním priestorov a vnútorný poriadok (režim pre vykonávanie základných hygienických potrieb detí MŠ a školskej jedálne pri výdaji jedla). Dohoda o zapožičaní priestorov troch tried MŠ, miestnosti pre upratovačky a šatňu bola na dobu dvoch mesiacov bezodplatne (škole nevznikli ďalšie zvýšené náklady). Potrebné povolenia a nahlásenia (hygiena, bezpečnosť práce a pod.) zabezpečila ZŠsMŠ Odborárska v spolupráci so zriaďovateľom. Nakoľko sa práce na rekonštrukcii ZŠsMŠ Odborárska predĺžili, priestory školy boli využité pre deti MŠ do januára 2014, t.j. 5 mesiacov. Podľa vyjadrenia vedúcej ŠJ varenie pre deti MŠ bolo zabezpečené z vlastných dovezených surovín, s vlastným technologickým vybavením a vlastnými zamestnancami ŠJ Odborárska v kuchyni Kalinčiakova, bez refundácie nákladov, s príspevkom 1,00 € na réžiu na mesiac a žiaka.
	Následne v roku 2014 sa vyskytli problémy pri kolaudácii MŠ pri ZŠ Sibírska (MŠ Šuňavcová) a dve oddelenia MŠ boli v septembri 2014 dočasne umiestnené na ZŠ Kalinčiakova, kde boli opätovne uvoľnené priestory na ich prevádzku po dohode. Podľa vyjadrenia riaditeľa ZŠ Kalinčiakova dohoda opätovne spočívala v dočasnom bezodplatnom zapožičaní dvoch priestorov ZŠ Kalinčiakova na dobu dvoch mesiacov. Všetky povolenia a nahlasovania ohľadne dočasnej prevádzky oddelení MŠ zabezpečovala riaditeľka ZŠsMŠ Sibírska v spolupráci so zriaďovateľom. Doba zapožičania priestorov školy bola dodržaná. Podľa vyjadrenia riaditeľa školy a vedúcej ŠJ, po predchádzajúcich skúsenostiach nesúhlasili, aby sa na škole varilo pre MŠ, stravu si museli dovážať a na škole bol zabezpečený priestor na výdaj stravy pre MŠ v jedálni. Výdaj bol zabezpečený priamo z varných nádob.
	Kontrole neboli doložené doklady súvisiace s prenajatím priestorov školy pre dočasnú prevádzku, resp. stravovaním detí MŠ na základe vyššie uvedeného. Podľa vyjadrenia riaditeľa školy Kalinčiakova, ak by sa v ďalšej budúcnosti takéto prípady vyskytli, bude prenájmy priestorov riešiť písomnou dohodou i v prípade, že by sa nejednalo o platený nájom. „V zmluve musia byť presne definované zodpovednosti jednotlivých strán: zriaďovateľ (určená zodpovedná osoba za koordináciu dočasnej prevádzky), škola poskytujúca priestory a škola, ktorá bude priestory využívať hlavne vo vzťahu k hygiene a bezpečnosti práce, aby nevznikali pochybnosti, kto za čo zodpovedá.“

Z á v e r :

	Vykonanou kontrolou ZŠ Kalinčiakova ul. č.12, zameranou na preverenie hospodárenia organizácie za roky 2012 a 2013 so zameraním na príjmovú a výdavkovú časť rozpočtu ako i evidenciu majetku organizácie a dodržiavania súvisiacich vnútorných noriem a ich aktualizácie podľa jednotlivých hospodárskych stredísk,, t.j. Základnej školy, Školského klubu detí a Školskej  jedálne, neboli zistené nedostatky, ktoré by mali byť premietnuté do návrhu nápravných opatrení. Z uvedeného dôvodu bol vypracovaný záznam z kontroly hospodárenia rozpočtovej organizácie ZŠ Kalinčiakova ul. č.12. 
	Kontrolované doklady súvisiace s predmetom kontroly potvrdili stav, že organizácia v hodnotenom období hospodárila s rozpočtovými prostriedkami a s prostriedkami prijatými od iných subjektov v súlade so schváleným rozpočtom, ktorý jej určil zriaďovateľ v rámci svojho rozpočtu. 
	Kontrolná skupina záverom hodnotí prístup preverovaných zamestnancov organizácie pri plnení si pracovných povinnosti ako zodpovedný a na požadovanej úrovni.